

LATVIJAS REPUBLIKA
**JŪRMALAS BĀRIŅTIESA**Dubultu prospekts 1, Jūrmala, LV-2015
Tālr. 67764573, e-pasts: barintiesa@jurmala.lv

**Vadības ziņojums**

2023.gads

Jūrmalā

*Dokumenta datums ir tā elektroniskās parakstīšanas laiks*

1. **Normatīvie akti, kas regulē iestādes pamatdarbību**

Jūrmalas bāriņtiesa (iepriekš – Jūrmalas pilsētas bāriņtiesa) izveidota 1996. gada 22. aprīlī uz likuma “Par bāriņtiesām un pagasttiesām”, Ministru kabineta 1996. gada 26. marta noteikumu Nr. 80 “Bāriņtiesu un pagasttiesu darbības noteikumi” un Jūrmalas pilsētas domes 1996. gada 18. aprīļa lēmuma Nr. 251 “Par Jūrmalas pilsētas bāriņtiesas izveidošanu” pamata, un saskaņā ar Bāriņtiesu likumu un Ministru Kabineta 2006. gada 19. decembra noteikumiem Nr. 1037 “Bāriņtiesu darbības noteikumi” darbojas kā īpaša statusa pašvaldības izveidota un lēmumu pieņemšanā neatkarīga iestāde.

Kā nodokļu maksātājs Jūrmalas bāriņtiesa reģistrēta Valsts ieņēmumu dienestā 1996. gada 3. jūnijā, Rīgā, reģistrācijas Nr. 90000091456.

Jūrmalas bāriņtiesas juridiskā adrese: Dubultu prospekts 1, Jūrmala, LV-2015. Ar Jūrmalas pilsētas domes 2021. gada 30. septembra grozījumiem Nr. 24 Jūrmalas pilsētas domes 2020. gada 18. jūnija nolikumā Nr. 17 “Jūrmalas pilsētas bāriņtiesas nolikums” mainīts Jūrmalas pilsētas bāriņtiesas nosaukums uz Jūrmalas bāriņtiesa (turpmāk – Bāriņtiesa).

Bāriņtiesa saskaņā ar likuma “Par pašvaldībām” 15. panta pirmās daļas 8. punktu pilda Jūrmalas valstspilsētas pašvaldības autonomo funkciju gādāt par aizgādnību, aizbildnību, adopciju un bērnu personisko un mantisko tiesību un interešu aizsardzību. Saskaņā ar Bāriņtiesu likuma 5. panta pirmo daļu šā likuma IV nodaļā noteikto kompetenci aizgādnības, aizbildnības, adopcijas un bērnu personisko un mantisko tiesību un interešu aizsardzības jautājumos bāriņtiesa ir Labklājības ministrijas pārraudzībā. Bāriņtiesas darbību bērna un aizgādnībā esošas personas tiesību un interešu aizsardzībā uzrauga un metodisko palīdzību sniedz Valsts bērnu tiesību aizsardzības inspekcija, savukārt, tiesisko atbalstu Tieslietu ministrija. Bāriņtiesas priekšsēdētājs, bāriņtiesas priekšsēdētāja vietnieks, bāriņtiesas loceklis un bāriņtiesas darbinieki, pildot amata pienākumus, ievēro bāriņtiesas darbinieku vispārējos ētikas principus un uzvedības standartus, kurus izstrādā Latvijas Bāriņtiesu darbinieku asociācija. Ņemot vērā, ka Jūrmalas valstspilsētā ir pieejami zvērināta notāra pakalpojumi, Jūrmalas bāriņtiesai saskaņā ar Bāriņtiesu likuma 2.panta otro daļu nav pienākums Civillikumā paredzētajos gadījumos sniegt palīdzību mantojuma lietu kārtošanā, gādāt par mantojuma apsardzību, izdarīt apliecinājumus, tāpēc Bāriņtiesa valsts nodevas neiekasē. Finanšu līdzekļus Bāriņtiesas darbībai piešķir Jūrmalas valstspilsētas pašvaldība. Bāriņtiesa savā darbībā pamatojas uz normatīvajiem aktiem un publisko tiesību principiem, un tās lēmumi ir pārsūdzami normatīvajos aktos paredzētajā kārtībā.

1. **Iestādes darbības mērķis, pamatvirziens un uzdevumi**

Bāriņtiesa prioritāri nodrošina bērnu un aizgādnībā esošu personu tiesību un tiesisko interešu aizsardzību.

1. **Informācija par iestādes attīstību**

Bāriņtiesa savā darbībā īsteno Bāriņtiesu likuma IV nodaļā noteiktās kompetences, pamatojas uz normatīvajiem aktiem un publisko tiesību principiem.

* 1. **Informācija par iestādes darbību, struktūrvienībām/filiālēm**

Bāriņtiesai nav struktūrvienību un padotībā esošu iestāžu.

* 1. **Darbinieku skaits, to sadalījums pēc vecuma un izglītības, darbinieku mainība**

2023. gadā ir notikušas darbinieku skaitliskā sastāva izmaiņas. Saskaņā ar Jūrmalas domes 2023. gada 29. jūnija lēmumā Nr. 311 Grozījumi Jūrmalas pilsētas domes 2020. gada 22. decembra lēmumā Nr. 859 “Par Jūrmalas pilsētas pašvaldības institūciju darbinieku skaita (darba vietu) sarakstu apstiprināšanu” Bāriņtiesā likvidētas amata vienības – bāriņtiesas sēžu sekretārs un apkopējs. Pārējie Bāriņtiesas darbinieki strādā nemainīgā sastāvā. Uz 2023. gada 31. decembri iestādes skaitliskais sastāvs sastāda 11 (vienpadsmit) amata vienības.

Vidējais Bāriņtiesas darbinieku vecums ir 48 gadi, tai skaitā, valsts amatpersonu vidējais vecums ir 49 gadi. Bāriņtiesas priekšsēdētājam, Bāriņtiesas priekšsēdētāja vietniekam un četriem bāriņtiesas locekļiem ir maģistra grāds, vienam bāriņtiesas loceklim ir otrā līmeņa augstākā izglītība.

Visi Bāriņtiesas darbinieki ir darba tiesiskajās attiecībās, pamatojoties uz darba līgumu, no kuriem Bāriņtiesas priekšsēdētājs un Bāriņtiesas priekšsēdētaja vietnieks – darba tiesiskajās attiecībās ar Jūrmalas domi, pārējie – ar Bāriņtiesu.

* 1. **Sniegto pakalpojumu daudzums un apraksts**

Bāriņtiesā pārskata gadā ir notikušas 316 Bāriņtiesas sēdes un pieņemti 304 lēmumi. No Bāriņtiesā pieņemtajiem lēmumiem Administratīvajā rajona tiesā pārsūdzēti divi lēmumi.

Bāriņtiesas darbinieki ir veikuši dzīves apstākļu pārbaudi dažādās ģimenēs 364 reizes. Bāriņtiesas lietvedībā pārskata gada 31.decembrī bija 1531 administratīvās lietas (turpmāk – lietas), no tām 115 lietas tika ierosinātas 2023.gadā. Bāriņtiesas darbinieki kā lietas dalībnieki ir piedalījušies 172 dažādu tiesu instanču tiesas sēdēs, tai skaitā Rīgas rajona, Rīgas pilsētas, Kurzemes rajona (Liepājā un Talsos) un Zemgales apgabaltiesā, Rīgas apgabaltiesā, Administratīvajā apgabaltiesā, Administratīvajā rajona tiesā.

Bāriņtiesas priekšsēdētājs, Bāriņtiesas priekšsēdētāja vietnieks un Bāriņtiesas locekļi ir apmeklējuši dažādus kursus un seminārus profesionālās kompetences un profesionālās darbības kvalifikācijas paaugstināšanai, piedalījušies un organizējuši vairākas starpinstitucionālās sanāksmes, darbojušies Bērnu tiesību aizsardzības komisijā. Visi Bāriņtiesas darbinieki ir apguvuši obligātos bērnu tiesību aizsardzības kursus normatīvajos aktos noteiktajos termiņos un apjomā.

1. **Galvenie notikumi, kas ietekmējuši iestādes darbību pārskata gadā/ Paredzamie notikumi, kas varētu būtiski ietekmēt iestādes darbību nākotnē**

Galvenie notikumi, kas ietekmējuši iestādes darbību pārskata gadā, ir strukturālas izmaiņas iestādē, likvidējot atsevišķas amata vietas, tādejādi koriģējot darba pienākumus un apjomu pārējiem bāriņtiesas darbiniekiem.

Bāriņtiesas darba apjoma nemainīgs pieaugums, lietu komplicētība un arvien pieaugošais pārrobežu raksturs, darbinieku noslogojums, kā arī emocionālās spriedzes līmenis, sistemātiskā normatīvo aktu maiņa valstī, augstās amata prasības Bāriņtiesas darbiniekiem, sociāla un psihoemocionāla atbalsta trūkums nemazina riskus, kas veicina profesionālo izdegšanu un tādejādi veicinot kadru mainību Bāriņtiesā, tādēļ nepieciešams risināt jautājumus par emocionāli, sociāli un profesionālas bīstamības risku mazinošu darba apstākļu nodrošināšanu Bāriņtiesas darbiniekiem, lai veicinātu esošo darbinieku motivāciju un vēlmi saglabāt esošo darba vietu, pilnveidot prasmes un zināšanas, savas kompetences ietvaros dodot pienesumu pašvaldībai un sasniedzot augstu profesionālo meistarību.

Pārskata gada budžetā tika piešķirts finansējums semināriem un kursiem Bāriņtiesas darbinieku profesionālās kvalifikācijas celšanai, tomēr būtu vēlama arī starptautiska pieredzes apmaiņa.

Papildus minētajam, notikumi, kas pārskata gadā ir ietekmējuši un turpmāk varētu ietekmēt Bāriņtiesas darbu, ir saistīti ar psihologa, mediatora un tulka trūkumu Bāriņtiesā, jo ģimenes strīdu tiesvedības procesos būtiski ir psihologa un mediatora iesaiste, kā arī ar katru gadu pieaugošais darba apjoms pārrobežu lietās, kurās būtiski ir tulka pakalpojumi, jo visi pieprasījumi uz attiecīgo valsti nosūtāmi tās valsts valodā, uz kuru sūtāmi un šo dokumentu tulkošana ir bāriņtiesu pienākums. Viss minētais padara Bāriņtiesas darbu vēl sarežģītāku gan dažādu valstu atšķirīgo valodu barjeras dēļ, gan valstu piederību atšķirīgām tiesību sistēmām.

* 1. **Strukturālas izmaiņas, ja tādas pārskata gadā ir notikušas**

 Bāriņtiesā pārskata gadā likvidētas divas amata vietas.

* 1. **Izmaiņas iestādes funkcijās**

Bāriņtiesas funkcijas pārskata gadā nav mainītas.

* 1. **Normatīvo aktu izmaiņu ietekme uz iestādes darbu**

Izmaiņas, kas pārskata gadā veiktas dažādos normatīvajos aktos, būtiski nav ietekmējušas Bāriņtiesas darbu.

* 1. **Pamatlīdzekļu iegāde, izmaksas.**

2023.gadā netika iegādāti pamatlīdzekļi. Iestādes funkciju nodrošināšanai, iegādātas darbam nepieciešamās materiālās vērtības t.sk.:

* inventārs ( biroja krēsli) EUR 194 vērtībā.
	1. **Iestādē veiktie kapitālie remontdarbi, ja pārskata gadā tādi ir veikti**

Bāriņtiesas telpās pārskata gadā kapitālie remonti nav veikti.

* 1. **Citi būtiski notikumi, kas ietekmējuši iestādes darbību**

Karadarbība Ukrainā un ar to saistīto Ukrainas civiliedzīvotāju - nepilngadīgu un aizgādnībā esošu personu atrašanās Latvijas Republikā juridiska ietvara nodrošināšana un uzraudzība.

* 1. **Trīs nozīmīgākie pasākumi, kas īstenoti pārskata gadā**
* Algoritma izstrāde sadarbībai ar citām bāriņtiesām par vienota plāna, rīcības un veicamo uzdevumu noteikšanu bērna pēc iespējas ātrākai atgriešanai ģimenē, gadījumos, kad vecākiem pārtrauktas aizgādības tiesības;
* sadarbība ar Apvienotās Karalistes tiesām, lietās, kurās iesaistīti nepilngadīgie Latvijas Republikas valstspiederīgie;
* turpināta sadarbība ar Jūrmalas bērnu ilgstošas aprūpes un sociālās rehabilitācijas institūciju par sniegtā pakalpojuma tālāku pilnveidi atbilstoši sabiedrības sociālajai situācijai.
	1. **Iestādes attīstības iespējas**

Saskaņā ar normatīvajos aktos noteikto.

* 1. **Veiktie pasākumi (darbi) un sasniegumi Jūrmalas valstspilsētas attīstības plānošanas dokumentu (Jūrmalas pilsētas Attīstības programma 2013.-2029. gadam, nozaru plānošanas dokumenti) ieviešanā**

Bāriņtiesa, saskaņā ar Jūrmalas valstspilsētas attīstības programmas 2023.–2029. gadam Rīcības plānu, pilda tajā noteiktās Prioritātes Kvalitatīva dzīve ilgtspējīgai sabiedrībai (S), Rīcības virziena Kvalitatīvs sociālais atbalsts (S1), Uzdevuma S.1.1. Nodrošināt pašvaldības sniegtā atbalsta atbilstību iedzīvotāju vajadzībām, darbību S.1.1.6. “Nodrošināta kvalitatīva Jūrmalas bāriņtiesas darbība”. Pārskata gadā ir izpildījusi plānoto programmu. Bāriņtiesa ir veikusi savas funkcijas, kā arī darbinieki ir apmeklējuši dažāda satura kvalifikācijas celšanas kursus un seminārus, organizējuši un piedalījušies pašvaldības un valsts mēroga starpinstitucionālajās sanāksmēs, sadarbojušies ar citu valstu advokātiem un sociālajiem dienestiem. Citi pasākumi Bāriņtiesai minētajā attīstības programmā nebija ieplānoti.

1. **Būtiskās pārmaiņas iestādes darbībā un to ietekme uz finanšu rezultātiem**
	1. **Iestādes budžets un tā izlietojums**

Nepieciešamo resursu piesaistes daudzuma noteikšanai tiek sastādīts iestādes budžets vienam kalendārajam gadam. Pārskata gadā budžets tika apstiprināts ar Jūrmalas domes 2022. gada 22. decembra saistošajiem noteikumiem Nr. 62 “Par Jūrmalas valstspilsētas 2023. gada budžetu”.

Finansējums pārskata gadam tika apstiprināts EUR 264 971 apmērā. Gada laikā piešķirti papildus līdzekļi EUR 17 087 apmērā (Tabula Nr.1).

Tabula Nr. 1

|  |  |  |
| --- | --- | --- |
| Posteņa nosaukums | Likums/plāns gadam | Budžeta izpilde |
| pārskata periodā | salīdzinot ar | iepriekšējā pārskata periodā |
| Apstiprināts | ar izmaiņām | izmaiņas(2.– 1.) | likumā/plānā gadam apstiprināto(4. – 1.) | Likumu/plānu gadam ar izmaiņām(4. – 2.) |
| B | 1 | 2 | 3 | 4 | 5 | 6 | 7 |
| **IEŅĒMUMI KOPĀ** | **264 971** | **282 058** | **17 087** | **275 518** | **10 547** | **-6 540** | **281 886** |
| **Maksas pakalpojumi un citi pašu ieņēmumi** | **8** | **178** | **170** | **177** | **169** | **-1** | **0** |
| Pašvaldības un tās iestāžu savstarpējie transferti | 264 963 | 281 880 | 16 917 | 275 341 | 10 378 | -6 539 | 281 886 |
| **IZDEVUMI KOPĀ** | **264 971** | **282 058** | **17 087** | **275 518** | **10 547** | **-6 540** | **281 886** |
| Atalgojums | 0 | 0 | 0 | 195 963 | 0 | 0 | 203 097 |
| Darba devēja valsts sociālās apdrošināšanas obligātās iemaksas, pabalsti un kompensācijas | 0 | 0 | 0 | 62 262 | 0 | 0 | 60 444 |
| Pakalpojumi | 16 282 | 16 282 | 0 | 11 400 | -4 882 | -4 882 | 8 082 |
| Krājumi, materiāli, energoresursi, preces, biroja preces un inventārs, kurus neuzskaita kodā 5000 | 7 218 | 7 218 | 0 | 5 749 | -1 469 | -1 469 | 10 092 |
| Budžeta iestāžu nodokļu, nodevu un sankciju maksājumi | 224 | 224 | 0 | 144 | -80 | -80 | 171 |

 Par kopējiem 2023. gada *pamatbudžeta* ieņēmumiem uzskatāmi EUR 275 518, jo netika apgūti līdzekļi EUR 6540 apmērā (t.sk. pakalpojumiem, precēm un nodokļiem).

Kopumā atalgojumam pārskata gadā piešķirti (ar izmaiņām) EUR 195 963, izpilde EUR 195 963.

Pakalpojumu izdevumiem 2023.gadam apstiprināti līdzekļi (ar izmaiņām) EUR 16 282, izpilde EUR 11 400, neapgūts finansējums EUR 4882, t.sk. neizpilde vērojama komunālo pakalpojumu izdevumiem.

Materiāltehniskās bāzes nodrošinājumam (krājumi, inventārs) pārskata gadā apstiprināts finansējums EUR 7218, izpilde EUR 5749, neapgūts finansējums EUR 1469 apmērā.

Nodokļu nomaksām piešķirts finansējums EUR 224 apmērā, izpilde EUR 144, neizpilde EUR 80.

*Maksas pakalpojumi.* Pārskata gadā maksas pakalpojumu budžetā apstiprināto līdzekļu apjoms bija EUR 8 - sakaru pakalpojumu izdevumiem. Gada laikā tika veikti ieturējumi saistībā ar sakaru pakalpojumu noteikto limitu pārsniegumu, izpilde 100 % (Tabula Nr.2).

Tabula Nr. 2

|  |  |  |  |
| --- | --- | --- | --- |
| Rādītāju nosaukums | Gada plāns | Izpilde no gada sākuma | Izpilde % pret gada plānu  |
| B | 1 | 2 | 3 |
| **KOPĀ IZDEVUMI** | **282 058** | **275 518** | **97,68** |
| Atalgojums | 195 963 | 195 963 | 100 |
| Pakalpojumi | 16 282 | 11 400 | 70,02 |
| Krājumi, materiāli, energoresursi, preces, biroja preces un inventārs, kurus neuzskaita kodā 5000 | 7218 | 5749 | 79,65 |
| Budžeta iestāžu nodokļu, nodevu un sankciju maksājumi | 224 | 144 | 64,29 |

* 1. **Finansiālo rezultātu rādītāji salīdzinājumā ar iepriekšējo gadu**

Finanšu pārskats sastādīts par laika posmu no 2023. gada 1. janvāra līdz 2023. gada 31. decembrim.

Finanšu līdzekļus Bāriņtiesas darbībai piešķir Jūrmalas valstspilsētas pašvaldība, kurai ir tiesības pieprasīt finanšu pārskatu par Bāriņtiesas darbību.

Bāriņtiesas saimnieciskā darbība tiek veikta Jūrmalas valstspilsētas pašvaldības apstiprinātā budžeta ietvaros (Tabula Nr.3).

 Tabula Nr. 3

|  |  |  |  |
| --- | --- | --- | --- |
|   | **Apstiprinātā plāna izpilde (EUR) 2023. gads** | **Apstiprinātā plāna izpilde (EUR) 2022. gads** | **Pieaugums/ samazinājums**  |
| Atalgojums | 195963 | 203 097 | -7134 |
| DD VSAOI iemaksas, pabalsti un kompensācijas | 62 262 | 60 444 | 1818 |
| Pakalpojumi | 11 400 | 8082 | 3318 |
| Krājumi, materiāli, energoresursi, preces, biroja preces un inventārs | 5749 | 10 092 | -4343 |
| Budžeta iestāžu nodokļu, nodevu un sankciju maksājumi | 144 | 171 | -27 |
| Kompensācijas, kuras izmaksā fiziskām un juridiskām personām, pamatojoties uz Latvijas tiesu un lēmējiestādes nolēmumiem | 0 | 0 | 0 |
| Pašvaldības un tās iestāžu savstarpējie transferti | 10 378 | 10 000 | 373 |
| Nemateriālie ieguldījumi | 0 |  1000 | -1 000 |
| Pamatlīdzekļi | 0 | 0 | 0 |
| **Kopā:** | **260 823** | **292 886** | **-6995** |

* 1. **Paskaidrojums par atšķirībām budžeta pozīcijās**

Salīdzinājumā ar 2022. gadu vērojams izdevumu palielinājums komunālo un uzturēšanas pakalpojumu izdevumiem, saistībā ar ievērojamu šo pakalpojumu tarifu kāpumu, savukārt, samazinājums vērojams pamatlīdzekļu, krājumu un nemateriālo ieguldījumu iegādēm, jo nepieciešamo pamatlīdzekļu atjaunošana un papildināšana īstenota 2022. gadā. (Tabula Nr.3).

1. **Informāciju par būtiskiem riskiem un neskaidriem apstākļiem, ar kuriem iestāde saskaras**

Būtiskie riski un neskaidrie apstākļi, ar kuriem saskārusies Bāriņtiesa pārskata gadā, saistīti ar situācijām, kad Bāriņtiesas darbiniekiem jāsaskaras ar agresīvām, neadekvātām vai apreibinošu vielu ietekmē esošām personām, kuras var būtiski apdraudēt Bāriņtiesas darbinieku veselību un dzīvību.

1. **Galvenie notikumi, kas negatīvi ietekmējuši iestādes darbību pārskata gadā**

Notikumi, kas negatīvi ietekmējuši Bāriņtiesas darbību pārskata gadā ir trīs amata vakances, kā rezultātā būtiski palielinās darba slodze pārējiem darbiniekiem. Bāriņtiesas locekļu vakances aizpildīt ir sarežģīti, jo tā ir specifiska joma ar ļoti augstām amata prasībām un personu, kuras varētu atbilst minētajam, valstī ir maz.

1. **Pētniecības darbi**

Pārskata gadā Bāriņtiesa nav veikusi pētniecības darbus.

1. **Finanšu instrumenti**

Bāriņtiesa 2023. gadā projektos, tai skaitā ES finansētajos projektos, nav piedalījusies.

Jūrmalas bāriņtiesas

priekšsēdētāja (paraksts\*) Una Andersone

\*Dokuments parakstīts ar drošu elektronisko parakstu un satur laika zīmogu.

Sagatavoja:

U.Andersone, 67762044

una.andersone@jurmala.lv